Hrast (jezero)
Hrast jezero ili Glamočko jezero nalazi se u Glamočkom polju, na nadmorskoj visini 920 m. Udaljeno je 3 km od općinskog naselja Glamoč, Bosna i Hercegovina s površinom od 25.000 m2. Sa svih strana Glamočko polje je okruženo visokim kraškim planinama, počev od krajnjeg jugoistoka ove kraške visoravni i planinska bila nadovezuju se jedna na drugu. Osnovne hidrološke karakteristike ovog prostora su pomanjkanje vode, tipična kraška hidrografska slika, prostrani planinski pašnjaci i veliki šumski kompleksi. Tu su još dva manja jezera: Šatorsko jezero površine 8.000 m2 i jezero Busija 4.000 m2. Nedaleko od jezera, uz magistralni put se nalazi nadgrobni nišan iz 1798. god. – Bašića bašluk. Nekoliko stotina metara dalje niz magistralni put, na Gradini, pored današnjeg sela Podgradina, nalazi se stećak, koji stoji na kamenoj podlozi i na tri kamenčića - piljka. Težak je oko tri tone i ne zna se kako je tu postavljen.